钦定古今图书集成/明伦汇编/闺媛典/第371卷 > 《孔丛子》 > 《缭绫》〈缭绫念女工之劳也〉白居易
## 钦定古今图书集成/明伦汇编/闺媛典/第371卷 > 《孔丛子》 > 《缭绫》〈缭绫念女工之劳也〉白居易

《缭绫》缭绫何所似，不似罗绡与纨绮。应似天台山上
月明，〈一作明月〉“前四十五尺瀑布泉，中有文章又奇绝，地
铺白烟花簇雪。织者何人衣者谁，越溪寒女汉宫姬。
去年中使宣口敕，天上取样人间织。织为云外秋雁
行，染作江南春水色。广裁衫袖长制裙，金斗熨波刀
翦纹。异彩奇文相隐映，转侧看花花不定。昭阳舞人
恩正深，春衣一对直千金。汗霑粉污不再著，曳土蹋
泥无惜心。”缭绫织成费功绩，莫比寻常缯与帛。丝细
缲多女手疼，扎扎千声不盈尺。昭阳殿里歌舞人，若
见织时应也惜。